Julkisen palvelun velvoitteiden asettaminen säännölliselle lentoliikenteelle neuvoston asetuksen (ETY) N:o 2408/92 mukaisesti (ETA:n kannalta merkityksellinen teksti)



Virallinen lehti nro C 023 , 25/01/2002 s. 0008 - 0008



Julkisen palvelun velvoitteiden asettaminen säännölliselle lentoliikenteelle neuvoston asetuksen (ETY) N:o 2408/92 mukaisesti (2002/C 23/06) (ETA:n kannalta merkityksellinen teksti) 1. Saksan liittotasavallan hallitus on yhteisön lentoliikenteen harjoittajien pääsystä yhteisön sisäisen lentoliikenteen reiteille 23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti päättänyt asettaa julkisen palvelun velvoitteen reiteillä Rostock-Laage-München ja Rostock-Laage-Frankfurt harjoitettavalle säännölliselle lentoliikenteelle 1.5.2002 alkaen. 2. Julkisen palvelun velvoitteet ovat seuraavat: 2.1 Vuorojen säännöllisyys ja tulo- ja lähtöajat Reitillä on liikennöitävä maanantaista perjantaihin säännöllisesti kaksi meno-paluulentoa päivässä. Laskeutumisten Müncheniin/Frankfurt am Mainiin on tapahduttava ennen klo 8.00 ja noin klo 18.00 ja paluulentojen Rostock-Laageen noin klo 9.00 ja noin klo 19.00. Nämä vaatimukset koskevat koko vuotta. Joulun ja uudenvuoden välillä lentoliikennettä on mahdollista supistaa. Viikonloppuisin ja juhlapäivinä riittää yksi meno- ja paluulento keskellä päivää. Vastaavat tulo- ja lähtöajat (slotit) on 18 päivänä tammikuuta 1993 annetun neuvoston asetuksen (ETY) N:o 95/93 9 artiklan 1 kohdan mukaisesti haettu toimivaltaisilta viranomaisilta. 2.2 Matkustajakapasiteetti Lennoilla on käytettävä lentokoneita, joiden kapasitteetti on vähintään 30 matkustajapaikkaa. 2.3 Ilma-alukset Lennoilla on käytettävä potkuriturbiini- tai suihkukäyttöistä lentokonetta, jonka matkustamotilan on oltava paineistettu. Lennot on tehtävä IFR-sääntöjen (Instrument Flight Rules) mukaisesti. 2.4 Hinnat Rostock-Laageen tai Rostock-Laagesta lennettävän yhdensuuntaisen lennon korkein perushinta saa olla enintään 250 euroa (lopullinen hinta). IATA:n sääntöjen mukaiset sopimukset jatkolentohinnoista on varmistettava jatkoyhteyksille. 2.5 Lentojen myynti Lentojen myynti on hoidettava vähintään yhden kansainvälisen varausjärjestelmän (CRS) kautta. 2.6 Palvelun jatkuvuus Suoraan lentoliikenteen harjoittajasta johtuvista syistä peruutettujen lentojen määrä ei saa ylittää vuoden aikana kahta prosenttia suunnitelluista lennoista. 3. Yhteisön lentoliikenteen harjoittajille ilmoitetaan, että jos yksikään lentoliikenteen harjoittaja ei ole 1.4.2002 mennessä toimittanut Mecklenburg-Vorpommernin talousministeriölle kirjallista todistusta säännöllisen lentoliikenteen aloittamisesta kyseisillä reiteillä 1.5.2002 alkaen julkisen palvelun velvoitteen mukaisesti ja rahallista korvausta vaatimatta, Saksa rajoittaa asetuksen (ETY) N:o 4 artiklan 1 kohdan d alakohdassa säädettyä menettelyä noudattaen pääsyn toiselle tai kummallekin reitille koskemaan vain yhtä lentoliikenteen harjoittajaa ja myöntää tarjouskilpailun perusteella oikeuden tällaisen liikenteen harjoittamiseen 1.5.2002 alkaen. Asetuksen (ETY) N:o 2408/93 4 artiklan 1 kohdan d alakohdan mukainen tarjouspyyntö julkaistaan lähiaikoina Euroopan yhteisöjen virallisessa lehdessä. Lisätietoja saa osoitteesta Wirtschaftsministerium Mecklenburg-Vorpommern Johannes-Stelling-Straße 14 D - 19053 Schwerin Puhelin (49-385) 588 55 11 Faksi (49-385) 588 58 65.